Diari Oficial de la Generalitat Valenciana


Sumari del DOGV 6306, del 08-07-2010 (2010/7316)

RESOLUCIÓ de 24 de juny de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre l'Institut Nacional de Seguretat i Higiene en el Treball i l'Institut Valencià de Seguretat i Higiene en el Treball (INVASSAT) per a la realització de les accions que s'incloguen en els plans i/o programes d'acció per a l'execució de l'estratègia espanyola de seguretat i salud en el treball 2007-2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7316


Data del document
:   24-06-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 24 de juny de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre l'Institut Nacional de Seguretat i Higiene en el Treball i l'Institut Valencià de Seguretat i Higiene en el Treball (INVASSAT) per a la realització de les accions que s'incloguen en els plans i/o programes d'acció per a l'execució de l'estratègia espanyola de seguretat i salud en el treball 2007-2012. [2010/7316]  
L'Institut Nacional de Seguretat i Higiene en el Treball i l'Institut Valencià de Seguretat i Higiene en el Treball (INVASSAT) han subscrit, després de la tramitació prèvia reglamentària, el 21 de desembre de 2009, el conveni marc de col·laboració per a la realització de les accions que s'incloguen en els plans i/o programes d'acció per a l'execució de l'estratègia espanyola de seguretat i salud en el treball 2007-2012.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0923/2010, i que figura com a annex d'esta resolució.  
València, 24 de juny de 2010.- El director general del Secretariat del Consell: Ángel Mompó Romero.  
Conveni marc de col·laboració entre l'Institut Nacional de Seguretat i Higiene en el Treball i l'Institut Valencià de Seguretat i Salut en el Treball en representació de la Generalitat per a la realització de les accions que s'incloguen en els plans i/o programes d'acció per a l'execució de l'estratègia espanyola de seguretat i salut en el treball 2007-2012  
2009  
Madrid, 21 de desembre de 2009  
Reunits  
D'una part:  
Concepción Pascual Lizana, directora de l'Institut Nacional de Seguretat i Higiene en el Treball conforme nomenament per Ordre TIN/2858/2008, de 7 d'octubre en representació de l'organisme autònom esmentat, de conformitat amb el que establix l'article 4 del Reial Decret 577/1982 de 17 de març, pel qual es desenvolupa la seua estructura i competències.  
D'una altra, Luis Lobón Martín, secretari autonòmic d'Ocupació i director general del Servici Valencià d'Ocupació i Formació (SERVEF), autoritzat per a este actor per Acord del Consell de 6 de novembre de 2009.  
Ambdues parts es reconeixen mútua capacitat per a obligar-se i convenir i  
Exposen  
I. Que l'Institut Nacional de Seguretat i Higiene en el Treball (en endavant INSHT) és l'òrgan cientificotècnic especialitzat de l'administració general de l'Estat que té com a missió l'anàlisi i estudi de les condicions de seguretat i salut en el treball, així com la promoció i el suport a la millora d'estes. Per a això establix la cooperació necessària amb els òrgans de les comunitats autònomes en la matèria.  
II. Que l'Institut Valencià de Seguretat i Salut en el Treball (INVASSAT) és l'òrgan cientificotècnic en matèria de prevenció de riscos laborals de l'administració de la Generalitat.  
III. Que l'Estratègia Espanyola de Seguretat i Salut en el Treball 2007-2012 constituïx l'instrument per a establir el marc general de les polítiques de prevenció de riscos laborals a curt i, sobretot, mig i llarg termini.  
IV. Que, esta Estratègia, sobre la base del consens de totes les parts implicades, pretén dissenyar el marc comú i compartit de les accions en matèria de prevenció de riscos laborals a desenvolupar en el futur pel Govern, les comunitats autònomes i els interlocutors socials, la qual cosa ha de servir per a unir esforços i aconseguir els objectius pretesos.  
Pel que s'ha manifestat i, tenint en compte que tant l'INSHT, com l'INVASSAT compartixen entre els seus objectius els recollits en l'Estratègia Espanyola de Seguretat i Salut en el Treball 2007-2012, les parts que hi intervenen acorden, de conformitat amb l'article 4 de la Llei 30/2007, de 30 d'octubre, de Contractes del Sector Públic, subscriure el present conveni de col·laboració, que es regirà per les següents:  
Clàusules  
Primera. Objecte de la col·laboració  
El present conveni marc té com a objecte establir i articular un marc general de col·laboració entre l'INSHT i l'INVASSAT, per a la realització de les accions que s'incloguen dins dels plans i/o programes d'acció per a l'execució de l'Estratègia Espanyola de Seguretat i Salut en el Treball 2007-2012.  
Segona. Modalitats de col·laboració  
1.1 Col·laborar en el desenvolupament de projectes tècnics, plans anuals i la resta d'actuacions tant d'àmbit estatal com autonòmic que es duguen a terme en el marc de l'estratègia Espanyola de Seguretat i Salut en el Treball 2007-2012 i els seus Plans d'acció.  
1.2 Col·laborar en la divulgació i difusió de les actuacions esmentades així com en les accions de formació que se'n deriven.  
1.3 Mantindre una informació compartida constant i actualitzada de l'estat i l'evolució de les condicions de seguretat i salut en el treball dels seus àmbits d'actuació corresponents, així com recomanacions tècniques, solucions preventives i elements de divulgació i suport tècnic preventiu.  
Tercera. Règim jurídic  
El present conveni té naturalesa administrativa, i queda exclòs de l'aplicació de la Llei 30/2007, de Contractes del Sector Públic, a l'empara del que disposa l'article 4.1.C i es regirà per les seues pròpies normes, amb expressa submissió de les parts a la jurisdicció contenciosa administrativa en cas de conflicte.  
En tot cas, i de conformitat amb l'article 4.2 de la Llei de Contractes del Sector públic, els dubtes i les llacunes que en la interpretació o execució d'este conveni es puguen suscitar, es resoldran aplicant els principis continguts en la dita llei.  
Quarta. Convenis específics  
El desenvolupament de les activitats de cada un dels àmbits de col·laboració serà objecte del conveni específic corresponent entre les parts, en el qual caldrà incloure, almenys, els apartats següents:  
- Objecte del projecte o activitat.  
- Descripció del pla de treball que haurà d'incloure, quan pertoque, les distintes fases del pla i la cronologia del seu desenvolupament.  
- Pressupost total, si és el cas, amb especificació dels mitjans materials i humans que es requerisca, concretant les aportacions de cada institució.  
- Normes per a la coordinació, l'execució i el seguiment de les activitats.  
- Responsables que es designaran de mutu acord.  
- Termini d'entrada en vigor, execució i vigència d'este.  
Cinquena. Control i seguiment  
Per al control i seguiment del present conveni marco de col·laboració es constituirà una Comissió Mixta, la composició de la qual estarà integrada per tres representants de cada una de les parts, i que en les seues regles de funcionament s'atindran al que disposa el capítol II del títol II de la Llei 30/92, de 26 de novembre, de Règim Jurídic de les Administracions Públiques i el Procediment Administratiu Comú, que regula el funcionament dels òrgans col·legiats.  
La designació dels representants de cada una de les parts, correspondrà a la direcció de cada un dels Instituts.  
La persona titular de l'Institut Nacional de Seguretat i Higiene en el Treball serà el president de la Comissió i la titular de l'Institut Valencià de Seguretat i Salut serà el vicepresident.  
Un funcionari/a de l'Institut Nacional de Seguretat i Higiene en el Treball actuarà com a secretari o secretària amb veu però sense vot.  
La Comissió es considerarà vàlidament constituïda quan estiguen presents la majoria dels seus membres integrants, és a dir, almenys quatre dels seus sis components, sempre que dos d'ells siguen representants de l'INVASSAT i, els altres dos siguen representants de l'Institut Nacional de Seguretat i Higiene en el Treball. Es requerirà l'assistència del secretari/a.  
Les reunions de la Comissió seran presidides pel president i en la seua absència pel vicepresident. En cas d'absència d'ambdues figures, cada una d'elles delegarà, i la presidència de la reunió es mantindrà en qui designe la presidència titular de la Comissió.   
La Comissió adoptarà les seues decisions per majoria de vots dels membres presents. De cada una de les reunions s'alçarà acta en què es farà constar els assumptes tractats i es donarà compte de les accions i activitats realitzades en el període.  
La Comissió de Seguiment tindrà encarregades les funcions següents:  
- Impulsar i desenvolupar el conveni.  
- Canalitzar la interlocució de les parts, coordinant i avaluant el conveni.  
- Encarregar la preparació d'estudis i documents, així com la supervisió de la seua execució.  
- Estudi, anàlisi, proposta, desenvolupament, aplicació i seguiment dels continguts de les distintes actuacions pactades en el conveni.  
- Resoldre els problemes que la interpretació i el compliment del conveni puguen plantejar.  
La Comissió de Seguiment es reunirà, almenys, una vegada cada sis mesos per a avaluar el desenvolupament dels objectius assolits.  
Sisena. Vigència del conveni marc  
El present conveni tindrà una duració de 4 anys, i entrarà en vigor a tots els seus efectes l'endemà de la data de la seua firma.  
Es prorrogarà automàticament per períodes iguals, en el marc de les successives Estratègies Espanyoles de Seguretat i Salut en el Treball, llevat que hi haja denúncia expressa de qualsevol de les parts, que haurà de comunicar-se per escrit a l'altra part amb una antelació mínima de dos mesos a la data de finalització del termini de duració del conveni.  
Setena. Modificació del conveni marc  
El present conveni es podrà modificar per mutu acord de les parts quan resulte necessari per a la millor realització del seu objecte, mitjançant acord de modificació del conveni que requerirà la firma d'un nou instrument jurídic.  
Vuitena. Resolució del conveni marc  
El present conveni podrà donar-se per acabat en qualsevol moment per mutu acord entre les parts, amb comunicació prèvia amb almenys dos mesos d'antelació, o per causa de força major.  
L'incompliment per qualsevol de les parts d'alguna de les clàusules del present conveni, així com l'alteració substancial de les condicions que van propiciar la seua subscripció, seran causa de resolució del conveni.  
En cas d'extinció o resolució del conveni, siga quina siga la causa, les actuacions a què es referix el seu text, que en el moment de la resolució o extinció es troben en curs de realització, continuaran el seu desenvolupament fins al seu acabament.  
Novena. Finançament  
Les despeses derivades del compliment d'este conveni marc, si n'hi ha, seran sufragades per cada una de les parts.  
En cada un dels convenis específics de desenvolupament d'este conveni marc, es regularan les aportacions econòmiques de cada una de les parts.  
I, estant conformes ambdues parts en el contingut del present document, el firmen en dos exemplars exemplar i a un sol efecte, en el lloc i la data indicats.  
La directora de l'Institut Nacional de Seguretat i Higiene en el Treball: Concepción Pascual Lizana.  
El secretari autonòmic d'Ocupació i y director general del Servici Valencià d'Ocupació i Formació (SERVEF): Luis Lobón Martín.